VC 4000

VC 4000 merupakan konsol 8-bit yang menggunakan media katrij dikeluarkan oleh syarikat Interton di Jerman pada tahun 1978. Di United Kingdom, konsol ini dikeluarkan dengan nama Grundig Superplay Computer 4000.

Sejarah 

Pada tahun 1976, syarikat pengeluar konsol Radofin mengeluarkan konsol yang diberi nama 1292 Advanced Programmable Video System. Teknologi konsol ini kemudiannya dilesenkan kepada beberapa pengeluar konsol lain di United Kingdom. Ada diantara konsol-konsol sangat menyerupai konsol yang dikeluarkan Radofin.

Interton VC 4000 pula dikeluarkan pada tahun 1978, pada ketika itu ramai berpendapat bahawa konsol ini juga merupakan variasi kepada konsol yang dikeluarkan Radofin, walaupun pihak Interton menafikannya dan mereka mendakwa bahawa konsol ini dibina dari awal.

Spesifikasi 

Konsol ini dikeluarkan dalam bentuk 8-bit, sama seperti konsol-konsol pada generasi kedua. Konsol ini dijana dengan cip mikropemproses Signetics 2650A (8-bit) dengan berkelajuan 4.43 MHz. Menariknya, konsol ini juga didatangkan dengan cip mikropemproses grafik jenis Signetics 2636N. Permainan video pula dikeluarkan dalam bentuk katrij.

Rujukan 

Konsol permainan video